OpenLLM-France/wikimedia huggingface dataset:
# Neolamprologus pulcher

Neolamprologus pulcher és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,2 cm de longitud total.

## Distribució geogràfica

És un endemisme del llac Tanganyika (Àfrica oriental)

## Referències

* 1 2 «Neolamprologus pulcher» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# CIK

CIK té els següents significats:
* Comitè Executiu Central de la Unió Soviètica (del seu nom en rus Центральный Исполнительный Комитет, transliterat Centralnii Ispolnitelnii Komitet), òrgan màxim de govern històric de la Unió Soviètica antecessor del Soviet Suprem
* Comissió Internacional de Kàrting, entitat organitzadora de l'esport del kàrting a nivell internacional
# CIE de Barranco seco

El CIE de Barranco seco és un centre d'internament d'estrangers de Las Palmas de Gran Canaria amb capacitat per 132 homes i 36 dones.
L'octubre del 2015 el Ministeri de l'Interior va reconèixer l'incompliment de la llei i que aquest fet podria comportar el seu tancament. Era la resposta a una interlocutòria emesa per la jutge Victoria Rosell, titular del Jutjat d'Instrucció 8 de Las Palmas i jutge de control del CIE de Barranco Seco.
L'11 de juliol del 2016 l'Escola de Treball Social de Las Palmas va reclamar el tancament del centre pel seu "deteriorament". Van manifestar que hi havia un "incompliment sistemàtic" d'un reglament de funcionament dels CIE aprovat el març del 2014. En concret, van denunciar que els interns no tenien una correcta assistència sanitària ni assessorament jurídic i que les instal·lacions estaven obsoletes.
El 19 de desembre del 2016 la senadora María José López Santana va denunciar les "condicions indignes", va demanar informació sobre l'assistència jurídica, sanitària i psicològica dels interns i va denunciar que el complex no permetés l'entrada als polítics.

## Referències

* ↑ J. Álvarez, Rafael «Cierra el CIE, también es caro». El Mundo, 18-08-2015 [Consulta: 10 abril 2017].
* ↑ «Así se viola la ley en los CIE: sin médico, abogado ni visitas». Diagonal, 20-10-2015 [Consulta: 10 abril 2017].
* ↑ «Interior reconoce que incumple la legalidad en los Centros de Extranjeros». El País, 19-10-2015 [Consulta: 10 abril 2017].
* ↑ «El Colegio de Trabajo Social de Las Palmas exige el cierre del CIE de Barranco Seco por su "deterioro"». 20minutos, 11-07-2016 [Consulta: 2 abril 2017].
* ↑ EFE «Los trabajadores sociales piden de nuevo el cierre del CIE de Barranco Seco». Eldiario.es, 11-07-2016 [Consulta: 10 abril 2017].
* ↑ «NC denuncia en el Senado las "condiciones indignas" del CIE de Barranco Seco». La Vanguardia, 19-12-2016 [Consulta: 10 abril 2017].
# CIF

CIF té els següents significats:
* cost, insurance and freight
* codi d'identificació fiscal
* Common Intermediate Format
* Classificació Internacional del funcionament, de la discapacitat i de la salut
# NF-Board

La NF-Board és una federació d'associacions de futbol establerta el 12 de desembre de 2003, amb base a Romans sur Isère, França. Es compon dels equips que representen les nacions sense estat, les dependències, els estats no reconeguts, les minories, regions i micronacions no afiliades a la FIFA. Un dels fundadors va ser Luc Misson, un advocat que va representar el futbolista belga Jean-Marc Bosman en un cas que va donar lloc a la llei Bosman.
Des de 2013, el futbol independent de la FIFA és administrat per ConIFA. No obstant, el maig de 2017, la NF-Board va anunciar un «retorn a l'activitat», i va anunciar que tenia la intenció de «fer-se càrrec de la direcció de l'escena independent de la FIFA». Van anunciar que intentaran organitzar una nova edició de la Viva World Cup masculina en 2018, 2019, 2020 i 2021 (amb 24 equips participants) i una altra edició de la Viva Word Cup femenina (amb 16 equips participants) en 2019, 2020 i 2021.

## Tornejos NF-Board

* Viva World Cup

## Membres

A Juny 2017 En cursiva, membres que ja no són membres associats de la NF-Board. En negreta, equips que han participat en alguna edició de la Viva World Cup.
Europa :
| Europa Equips Baixa Saxònia Cilento Cosacs Dues Sicílies Francònia Gagaúsia Gozo Groenlàndia Île d'Or Labaj Lapònia Mònaco Occitània Padània Provença Rècia Rijeka Romanis Sardenya Saugeais Sealand Seborga Székely Terres d'Escània Txetxènia Xipre del Nord Valònia | Àsia Equips Arameus Himàlaia Kurdistan Iraquià Moluques del Sud Tamil Eelam Tibet | Àfrica Equips Camerun del Sud Casamance Darfur Fulbe Massais Sàhara Occidental Somalilàndia Txagos Zanzíbar | les Amèriques Equips Cascàdia Índies Occidentals | Oceania Equips Kiribati Illa de Pasqua Papua Occidental Pohnpei Yap | Altres Equips Apàtrides Esperanto |

## Referències

* 1 2 «Membres». NF-Board.
* ↑ «N.F.-Board Contact» (en anglès). NF-Board. [Consulta: 14 juny 2017].
* ↑ Murphy, Mariano. «No FIFA» (en castellà). Olé, 02-08-2009. Arxivat de l'original el 3 de febrer 2014. [Consulta: 14 juny 2017].
* ↑ http://sermitsiaq.ag/node/125666
* ↑ http://www.occitania-fotbol.com/accueil/rubrique.php3?id_rubrique=8 Arxivat 2017-10-18 a Wayback Machine.
* ↑ http://nazionalecalcioduesicilie.blogspot.com/
* 1 2 https://www.youtube.com/watch?v=qyDyZSqp0Dw
* 1 2 3 4 http://unpo.org/article/2710
* ↑ http://www.thetibetpost.com/en/news/exile/1405-the-tibets-football-team-invited-to-join-2012-viva-world-cup Arxivat 2017-08-01 a Wayback Machine.
* ↑ http://www.vice.com/en_uk/read/chagos-islands-sealand-football-match
* ↑ https://www.youtube.com/watch?v=XfFD57UNMS4

## Enllaços externs

* NF-Board - Lloc web oficial (anglès)
# Búnquers del Bosc de Rossa d'Arsèguel

Els Búnquers del Bosc de Rossa d'Arsèguel formen part de la gran barrera defensiva edificada a mitjans de la dècada del 1940 pel franquisme als Pirineus que va rebre el nom de Línia P. Les fortificacions del Bosc de la Rossa envolten el poble d'Arsèguel. Aquesta defensa hauria hagut de fer front a una hipotètica invasió del territori espanyol per part de l'exèrcit alemany, primer, i aliat, més tard. S'han mantingut al territori sense que mai fossin ocupades. Els búnquers de l'Alt Urgell i la Cerdanya són possiblement els més ben conservats de la línia.

## Història

El general insurrecte Franco, en el decurs de la Guerra Civil, va iniciar els primers estudis per fortificar la frontera dels Pirineus i fer front a un atac exterior. En el context de la Segona Guerra Mundial el projecte es va reprendre, i es va iniciar així la construcció dels primers búnquers a mitjan anys quaranta, davant el temor d'una possible invasió del territori espanyol per part dels exèrcits participants en la guerra. Es van finalitzar al llarg dels anys cinquanta però mai no es van ocupar, tot i que l'exèrcit espanyol en va fer el manteniment fins aLs anys vuitanta del segle xx. A Martinet es pot visitar el parc dels búnquers de Martinet i Montellà, un centre d'interpretació i un itinerari que permet visitar una mostra d'aquests búnquers. Ambdues visites es poden completar amb excursions pel Parc Natural del Cadí-Moixeró i als cims dels voltants de la serra del Cadí i del massís del Pedraforca.

## Referències

* 1 2 «Ruta dels búnquers del Bosc de Rossa d'Arsèguel». Memorial. Gencat. Arxivat de l'original el 19 de setembre 2016. [Consulta: 8 octubre 2016].
# Cal Notari Vell

Cal Notari Vell és una obra de la Vall d'en Bas (Garrotxa) protegida com a bé cultural d'interès local.

## Descripció

És una casa entre mitgeres, planta baixa i pis al carrer de Dalt, planta baixa i dos pisos per la banda del carrer del Mig. Va iniciar-se com a Notaria l'any 1350 i va prestar servei a tota la vall fins a finals del segle xix.

## Referències

* ↑ «Cal Notari Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# Cal Noia (la Llacuna)

Cal Noia és una construcció de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

És una casa que ha estat reformada, sobretot a nivell de façana; en lloc de l'actual galeria hi havia tres finestres rectangulars i l'actual arca adovellat de mig punt també està refet (es poden veure algunes dovelles de l'antic, també de mig punt, que en un moment posterior fou tapiat i substituït per una porta rectangular). La coberta és a dues vessants (la de darrere més curta). Al primer pis hi ha tres balcons dintellats.

## Història

Donada la tipologia que tenia abans la casa. Aquesta es podria datar als segle XVI-XVII.

## Referències

* 1 2 3 4 «Cal Noia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Naidorf

Naidorf - Найдорф (rus) és un possiólok del krai de Krasnodar, a Rússia. És a la vora dreta del riu Ponura, afluent del Kirpili, a 35 km a l'oest de Dinskaia i a 35 km al nord-oest de Krasnodar. Pertany a l'stanitsa de Novovelitxkovskaia.
# Naida

Una naida era una variant de foc de camp emprada a Siberia. Una manera de fer un foc de campament als boscos nevats i glaçats. L'ús del terme i la manera de fer foc eren ben vius a l'època de la revolució russa i (probablement) encara ara es mantenen.

## Descripció

L'escriptor polonès Ferdynand Antoni Ossendowski en la seva obra “Bèsties, homes i déus” (1922) va oferir una bona descripció de la “naida”.
| « | Iván trajo dos troncos de árboles, los escuadró por un lado con su hacha, los colocó uno sobre otro juntando cara a cara los lados escuadrados, y luego socavó en los extremos un boquete que los separó unos nueve o diez centímetros. Entonces colocamos unos carbones ardiendo en aquella hendidura, y contemplamos el fuego correr rápidamente a todo lo largo de los troncos escuadrados puestos cara a cara. - Ahora tendremos fuego hasta mañana por la mañana – me dijo –. Es la naida de los buscadores de oro; cuando vagamos por los bosques, verano e invierno, nos acostamos siempre junto a la naida. ¡Es maravilloso! No tardaréis en apreciarlo personalmente . | » |
| — Bèsties, homes i déus. Capítol 2. Ferdinand Ossendowsk. |||

## Referències

* ↑ Ferdinand Ossendowski. Beasts, Men and Gods. BoD – Books on Demand, 23 maig 2018, p. 259–. ISBN 978-3-7326-8203-4.
# Campionat d'Espanya de trial 2006

La temporada de 2006 del Campionat d'Espanya de trial fou la 39a edició d'aquest campionat, organitzat per la Reial Federació Motociclista Espanyola. El calendari oficial constava de 7 proves puntuables, celebrades entre el 26 de març i el 5 de novembre. 2 de les proves programades es disputaren als Països Catalans: València (18 de juny) i Tona (5 de novembre).

## Classificació final

Font:
| Posició | Pilot | Motocicleta | Punts |
| 1 | Toni Bou | Beta | 107 |
| 2 | Adam Raga | Gas Gas | 104 |
| 3 | Jeroni Fajardo | Gas Gas | 87 |
| 4 | Albert Cabestany | Sherco | 86 |
| 5 | Dougie Lampkin | Montesa | 58 |
| 6 | Marc Freixa | Scorpa/Beta | 56 |
| 7 | Dani Oliveras | Gas Gas | 51 |
| 8 | Dani Gibert | Montesa | 51 |
| 9 | Xavier León | Gas Gas | 38 |
| 10 | Daniel Cuerdo | Gas Gas | 28 |

## Categories inferiors

| Categoria | Guanyador | Motocicleta |
| Sènior B | José M. Suárez | Beta |
| Sènior C | Francesc Recio | Beta |
| Veterans | Joan Solé | Gas Gas |
| Júnior 250cc | David Millán | Gas Gas |
| Júnior 125cc | David Millán | Gas Gas |
| Cadets | Francesc Moret | Sherco |

## Referències

* ↑ «Spain - 2006» (en anglès). trialonline.org. [Consulta: 6 agost 2020].
* ↑ Pi, Pere. «Resultats oficials dels tres primers classificats de tots els Campionats d'Espanya de trial. Resultats facilitats per la RFME». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 129. ISBN 9788461590353.
* «RFME Campeonatos de España de Trial / Trial Indoor / Trial Clásicas» (PDF) (en castellà). fedemoto.info. RFME, 19-11-2012. Arxivat de l'original el 3 de març 2016. [Consulta: 26 desembre 2012].
# Night Watch (pel·lícula de 1973)

Night Watch és una pel·lícula de thriller britànico-estatunidenca del 1973 dirigida per Brian G. Hutton. Els protagonistes són Elizabeth Taylor i Laurence Harvey, que repetiren protagonisme després de la seva col·laboració el 1960 a BUtterfield 8. També va ser l'última vegada que treballaren plegats. Alguns dels elements de la història es van inspirar en el traç argumental de l'obra i la pel·lícula de 1944 Gaslight. Fou projectada en la sessió d'apertura del Festival Internacional de Cinema de Sant Sebastià 1973, on hi va assistir Liz Taylor.

## Sinopsi

Ellen Wheeler és una mestressa de casa desgraciada i solitària, i seu el matrimoni amb John està a la vora de la fallida. Per escapar de la inquietud de la seva existència, la dona sol passar la nit desperta, bevent, fumant i mirant per la finestra del seu apartament.
Durant una d'aquestes nits sense dormir, l'existència d'Ellen sofreix un fort canvi quan es troba presenciant un assassinat al pati de la casa deshabitada situada al seu davant. Ellen avisa immediatament per la policia, abandona la casa i es dirigeix personalment al lloc del crim, però no hi ha rastre del crim. John està convençut que la seva dona és víctima de les seves fantasies, però la seva millor amiga Sarah creu en Ellen.
Finalment, la dona descobrirà que es tracta d'una trama organitzada pel seu marit i la seva amant, la seva amiga Sarah, per fer-la declarar malalta. La trama psicològica es desplegarà amb un sorpresa final.

## Repartiment

* Elizabeth Taylor - Ellen Wheeler
* Laurence Harvey - John Wheeler
* Billie Whitelaw - Sarah Cooke
* Robert Lang - Mr. Appleby
* Tony Britton - Tony
* Bill Dean - Inspector Walker
* Michael Danvers-Walker - Sergent Norris
* Rosario Serrano - Dolores
* Pauline Jameson - Secretària
* Linda Hayden - Noia en el cotxe
* Kevin Colson - Carl
* Laon Maybanke - Florista
* David Jackson - Wilson

## Referències

* ↑ Screen: Suspenseful 'Night Watch', The New York Times, 10 d'agost de 1973
* ↑ Liz Taylor recibida con una fuerte bronca, pero despedida con ovaciones, La Vanguardia, 18 de setembre de 1973
* ↑ Shuttered Deaths: Night Watch (1973), starring Elizabeth Taylor and Laurence Harvey, 16 de juny de 2013

## Enllaços externs

* Night Watch a YouTube
# Nalknad

Nalknad és un llogaret de Karnataka al districte de Kodagu (Coorg) prop hi ha la majestuosa muntanya de Tadiandamol. El seu edifici principal és el palau, reformat els darrers anys del segle xx i començament del segle xxi.

## Història

A la mort del rei de Kodagu, Lingaraja I el 1780, Haider Ali de Mysore es va apoderar del país com a protector dels seus fills Dodda Vira Rajendra i Linga Rajendra encara infants, que foren enviats al fort de Gorur al districte d'Hassan. Una guarnició d'Haidar es va estacionar a Merkara la capital de l'estat i un ministre de nom Amaldar va ser encarregat de l'administració ordinaria; el 1782 el poble es va rebel·lar a favor de la dinastia i van aconseguir expulsar a la guarnició (Haidar Ali estava ocupat en la guerra contra els britànics) i recuperar la independència. El fill d'Haidar, Tipu Sultan, va intentar recuperar Kodagu i va traslladar els prínceps ostatges a Periyapatna, però Dodda Vira Rajendra va poder escapar i arribar a Kodagu; la lluita contra les forces de Tipu fou èpica i encara que l'enemic va poder ocupar moltes fortaleses va patir fortes pèrdues i Dodda va aconseguir recuperar progressivament els forts, excepte Merkara; llavors va establir la seva residència a una zona forestal anomenada Nalknad que va erigir en quarter general i on va construir un palau. Per un temps fou capital de Coorg sota raja Dodda Vira Rajendra, considerat l'heroi de la independència nacional. El palau es troba avui a la vora del llogaret anomenat Yavakapadi, i fou construït entre 1792 i 1794. El 1796 el raja, que no tenia fills de la seva primera dona, es va casar al palau amb la seva segona rani Mahadevamma, que tampoc li va donar fills mascles. A la mort de Tipu Sultan el 1799 Dodda va fer aliança amb els britànics. Va morir el 1809 i el va succeir la seva filla de 10 anys Devammaji. El 1811, Linga Rajendra, germà del difunt, es va proclamar rei i va governar fins a la seva mort el 1820. El va succeir el seu fill Chikka Veerarajendra. El 1832 va tenir un concflicte amb els britànics i va esclatar la guerra; els britànics van ocupar Kodagu i el palau de Nalknad fou el darrer refugi del rei, que fou deposat i enviat a Benarés.

## Referències

* 1 2 Sri Sathyan, B. N.. Coorg district gazetteer. Mysore: Mysore state.
# Nil Montserrat

Nil Montserrat (Barcelona, 8 de desembre de 1988) és un pilot d'automobilisme català de Fórmula 3, que va començar guanyant el Campionat e Karting de Lliçà de Vall. Actualment és pilot oficial de RACC, participa en el Programa de Promoció de Joves Pilots d'Automobilisme de la Generalitat de Catalunya i condueix un Dallara F300 mantingut per l'equip GTA Motor Competició.

## Palmarès

* Campionat de karts de Lliçà de Vall - Campió
* Campionat de Catalunya de Kàrting - 2a posició
* Campionat d'Espanya de Kàrting - Campió
* Campionat Yamaha de Karting - 4a posició
* Campionat d'Espanya de Fórmula Júnior - 3a posició
* Campionat d'Espanya de Fórmula Júnior - 4a posició
* Campió de Catalunya de Resistència de Karting Cadet, 1999
* Subcampió d'Espanya de Karting Cadet, 2000
* Subcampió de Catalunya de Fórmula Lliure, 2004
* Campionat d'Espanya de Fórmula 3 (Clase B) 2005, 3a posició (9è absolut).

## Referències

* ↑ http://nilmontserrat.net/palmares.html Arxivat 2009-03-14 a Wayback Machine.

## Enllaços externs

* Nil Montserrat - Lloc web oficial (castellà)
# Cambon e Salvèrgas

Cambon e Salvèrgas (en francès Cambon-et-Salvergues) és un poble occità del Llenguadoc, situat a la part septentrional del departament de l'Erau a la regió Occitània.

## Referències

* ↑ Topònims occitans de l'Erau
# Nassau Village-Ratliff

Nassau Village-Ratliff és una concentració de població designada pel cens dels Estats Units a l'estat de Florida. Segons el cens del 2000 tenia 4.667 habitants.

## Demografia

Segons el cens del 2000, Nassau Village-Ratliff tenia 4.667 habitants, 1.640 habitatges, i 1.353 famílies. La densitat de població era de 121,7 habitants/km².
Dels 1.640 habitatges en un 38,3% hi vivien nens de menys de 18 anys, en un 68% hi vivien parelles casades, en un 8,5% dones solteres, i en un 17,5% no eren unitats familiars. En el 13,8% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,11.
Per edats la població es repartia de la següent manera: un 27% tenia menys de 18 anys, un 8,1% entre 18 i 24, un 29,9% entre 25 i 44, un 25,2% de 45 a 60 i un 9,8% 65 anys o més.
L'edat mediana era de 36 anys. Per cada 100 dones de 18 o més anys hi havia 98,1 homes.
La renda mediana per habitatge era de 43.442 $ i la renda mediana per família de 46.857 $. Els homes tenien una renda mediana de 35.340 $ mentre que les dones 24.924 $. La renda per capita de la població era de 17.410 $. Entorn del 5,5% de les famílies i el 6,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nassau Village-Ratliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Nassau Village-Ratliff». American Fact Finder. Oficina del Cens dels Estats Units, 12-01-2010.
# Canighul

Canighul (Kanighul) o Canghul es una plana propera a Samarcanda on Tamerlà va edificar una importants Jardins.
El 1397 Timur va acampar a la plana de Canghul, no lluny de Samarcanda. S'havia de celebrar el seu enllaç amb una filla del kan Khidr Khan de Mogolistan de nom Tukal Khanum i d'alguns dels seus nets i va ordenar una festa amb assistència de tota la noblesa (reines, dames i princeses, prínceps, nevians, amirs i caps religiosos i descendents del Profeta); la música va córrer a càrrec personalment del gran músic Khoja Abd al-Kader al-Maraghi, autor d'un famós llibre de música. La festa va durar tres mesos. En la mateixa festa la princesa Beghisi Sultan, filla de Miran Shah i neta de Timur, fou casada a Iskandar Mirza, fill d'Umar Xaikh i també net de Timur, d'acord a les lleis alcoràniques i els preceptes de Mahoma; la princesa Khan Zade, amb permís de Timur, va retornar a Tabriz, passant per Bukharà. A la tardor Tamerlà va ordenar la construcció d'uns jardins a la plana de Canighul que es van dir Baghi Dilkusha (Jardí que alegra el cor), que va dedicar a la seva nova reina.

## Referències

* ↑ Yazdi parla d'una filla però probablement la princesa Tukal Khanum era germana de Khidr Khan
* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 69
# Canal de Mandalay

El canal de Mandalay és un sistema d'irrigació del districte de Mandalay a Birmània que corre de nord a sud, paral·lel a l'Irauadi. Té al nord el riu Madaya i al sud el Myitnge; pren les aigües del Madaya i corre durant 63 km a més de 138 km de distributaris. La construcció es va iniciar l'any 1896 però no es va inaugurar fins al 1902.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Shattuckita

La shattuckita és un mineral de la classe dels inosilicats, i dins d'aquesta pertany a l'anomenat “grup dels piroxens”(derivats del piroxè). Va ser descoberta l'any 1915 en la mina de Shattuck a Bisbee, a l'estat d'Arizona (EUA), sent nomenada així pel nom de la mina.

## Característiques químiques

És un silicat hidroxilat de coure. Pot ser confosa amb la plancheita (Cu₈(Si₄O$_{11}$)₂(OH)₄·H₂O).
A més dels elements de la seva fórmula, sol portar com a impureses: ferro, manganès, magnesi, calci i aigua.

## Formació i jaciments

És un rar mineral de formació secundària a la zona d'oxidació dels jaciments de minerals del coure, a partir de l'alteració de la malaquita.
Sol trobar-se associat a altres minerals com: Crisocol·la, Ajoïta, malaquita, quars o hematita.

## Referències

* ↑ Schaller, W.T. (1915), Four new minerals, Journal of the Washington Academy of Sciences: 5: 7.
* Shattuckita, mindat.org.
* Shattuckita, webmineral.com.
* Manual de shattuckita, Mineral Data Publishing.
# Iodur

L'ió iodur és l'ió I$^−$. Els compostos amb estat d'oxidació -1 s'anomenen iodurs. Els iodurs inclouen compostos iònics normalment amb un metall com iodur de sodi, o compostos orgànics com iodur de metil.

## Referències

* ↑ Greenwood, Norman N.; Earnshaw, A.. Chemistry of the Elements. 2a edició. Oxford: Butterworth-Heinemann, 1997, p. . ISBN 0-7506-3365-4.
* ↑ McNeil, Donald G. Jr «In Raising the World's I.Q., the Secret’s in the Salt». New York Times, 16-12-2006 [Consulta: 4 desembre 2008].